Én kicsi pónim: Varázslatos barátság

Az ***Én kicsi pónim: Varázslatos barátság*** (eredeti cím: *My Little Pony: Friendship Is Magic*) 2010-ben indult amerikai televíziós 2D-s számítógépes animációs sorozat, amely az *Én kicsi pónim* című rajzfilmsorozat negyedik generációja, ami hat póniról szól, akik a barátság elemeit alkotják. A tévéfilmsorozat készítői a Hasbro Studios, a DHX Media és a Studio B Productions. Műfaját tekintve kalandfilmsorozat, filmvígjáték-sorozat, fantasy filmsorozat és filmmusical-sorozat. Az Egyesült Államokban a The Hub, a Hub Network és a Discovery Family vetíti, Magyarországon a Minimax, a JimJam, a TV2 és a TV2 Kids sugározza.

## Történet

### 1. Évad

A történet Equestriában, azon belül is Canterlotban kezdődik, de Ponyville-ben játszódik. Itt él Twilight Sparkle, az unikornis, aki túl sok időt tölt a tanulással, barátkozni pedig nemigen szokott; egyetlen barátja Spike, a sárkánybébi, aki hű segédje Twilight-nak. Egy napon Celestia Hercegnő utasítja a főhőst, hogy felügyelje a Ponyville-ben megrendezett Nyári Napfény Fesztivált, és szerezzen barátokat. Találkozik is a többi pónival. Pinkie Pie, aki mindig vidám; Applejack, kinek hatalmas almás kertje van; Rainbow Dash, a leggyorsabb pegazus Equestriában; Rarity, a leggyönyörűbb unikornis, divat guru és Fluttershy, a kissé félénk állatbarát pegazus.

Az epizód előrehaladtával Celestia húga Nightmare Moon, az egykori Luna Hercegnő visszatért, hogy bosszút álljon, miután testvére 1000 évre száműzte a Holdba gonosszá válása miatt. A hat póni útra kelt, hogy megtalálják a harmónia elemeit melyek képesek legyőzni őt, később rájöttek, hogy valójában ők maguk képviselik a barátság elemeit. Rainbow Dash **a hűség**, Pinkie Pie **a vidámság**, Rarity **a nagylelkűség**, Applejack **az őszinteség**, Fluttershy **a kedvesség** és Twilight Sparkle pedig a hatodik elem, **a varázslat**. Így sikerül legyőzniük Nightmare Moont, visszaváltoztatva őt régi önmagává és immár együtt uralkodik Equestria felett, testvérével Celestia Hercegnővel. Az évad további részében – mint ahogy az egész sorozat során – az egyes epizódok általában az egyes pónikkal megtörtént szituációkról, és azok megoldásáról szólnak, a cselekményt érdemileg az évadeleji és évadvégi (dupla) részek mozdítják előre. Az évad végén a Hatos, Celestia hercegnő meghívására, részt vesz a Nagy Galopp Gálán.

### 2. Évad

A második évad nyitóepizódjában kiszabadul fogságából az évezredekkel ezelőtt Celestia és Luna által kőve változtatott Discord, a Káosz Nagyura. Az epizód során a Harmónia Elemeit eltüntetve, Twilightot és barátait manipulálva, majdnem sikerül visszanyernie uralmát, ám de a barátság ereje segítségével azok ismét visszatérnek a a helyes útra, és Discordot újból kőbe zárják. Az évad másik jelentős történése a Királyi Esküvő, amikor is Twilightot és barátait felkérik egy Canterloti esküvő megszervezésére, mely során összeházasodik Mi Amore Kadenza Hercegnő, avagy Cadance, Twilight egykori csikó-szittere, és Shining Armour, a Canterloti Királyi Gárda parancsnoka, es Twilight bátyja. A szervezés során Twilightnak feltűbik Cadance furcsa viselkedése, ám a vele való konfrontálódás során ő a Canterlot alatti barlangrendszerbe zárja Twilightot. Itt rátalál a valódi Cadance Hercegnőre, és kiderül hogy akit mindenki Cadance-nek hitt, valójában egy imposztor. Amikor is kiszabadulva szembesítik ezzel, ő felfedi valódi kilétét: Ő Chrysalis Királynő, az alakváltók (póni-szerű lények, akik rovarokhoz hasonló kolóniákban élnek, és más élőlények szeretetét szívják el táplálék gyanánt) uralkodója, aki is varázslattal megigézte Shining Armourt, és a szeretetével táplálkozott idáig. Seregével elfoglalja Canterlotot, de a befolyása alól felszabadított Shining Armour, és Cadance egyesített erejükkel elűzik az alakváltókat.

### 3. Évad

Az évad eleji duplaepizód során Twilight és barátai Celestia kérésére ellátogatnak a Kristály Birodalomba, egy a világból hosszú ideje eltűnt, majd nemrég visszatért földre, miután a hercegnő fenyegetést kapott, hogy visszatérésére készül a Birodalom egykori uralkodója Sombra Király, akit is a Nővérek ezer évvel ezelőtt elűztek, ám de egy átok segítségével birodalmát is magával rántotta a semmibe. A Birodalomba érve kiderül hogy azt visszatérte óta Cadense illetve Shining Armour uralja, és varázslatuk segitségével igyekeznek távoltartani Sombrát, de ez csak félmegoldás, így Twilightra (és Spikera) vár a feladat hogy megtalálják a Birodalom legősibb és leghatalmasabb ereklyéjét, a Kristályszívet. Ennek segítségével a póniknak sikerül véglegesen elűzniük Sombra Királyt, és békét hozni a Birodalmat benépesítő kristálypóniknak.

A Harmadik évadot eredetileg a sorozat befejező évadának szánták, így záróepizódja is erre reflektál. Az epizód során Twilight rálel a Nagyszakállú Starswirl, Equestria egykoron leghatalmasabb mágusa által létrehozott varázsigére, ám de amikor kipróbálja, az nem várt következménnyel jár: Öt barátjának személyisége és szépségjegye – ezáltal pedig a sorsa is – felcserélődik. Twilightnak azonban sikerül a varázslatot kibővítenie, és segítségével helyrehozza hibáját. Eme eredménye jutalmaképpen óriási ajándékot kap: Szárnyakat, így ő lesz Equestria negyedik alikornisa, és emellett hivatalosan is a Barátság Hercegnőjévé avatják. Eredetileg ennek kellett volna lenni az Én Kicsi Pónim lezárásának, de a nagyszabású rajongói érdeklődés hatására az alkotócsapat úgy döntött folytatja a sorozat készítését.

### **5. Évad**

Az Ötödik évad kezdetén Twilight és barátai felfedezik a Barátság Térképét Twilight új Ponyville-i kastélyában, ami is képes arra hogy jelezze Equestria melyik pontján van rájuk szükség. A térkép az első küldetésük során egy apró városkába, a Mi Városunkba (Our Town) vezeti őket. A várost benépesítő pónik és vezetőjük az unikornis Starlight Glimmer szépségjegy nélkül, egyenlőségben élnek, mivel a szépségjegyeket, és az azokkal járó egyediséget tekintik a rossz forrásának.

### Én Kicsi Pónim: A Film

Equestriát egy új gonosz erő fenyegeti. Canterlot városa illetve Twilight Sparkle a Barátság Fesztivál megrendezésére készülnek, ám de a várost megtámadja a hódító Viharkirály serege, a barátság varázslatából kiábrándult unikornis Tornádó Parancsnok (az eredeti angol szinkronban Tempest Shadow) vezetésével. Céljuk hogy elfogják a birodalom négy alikornishercegnőjét, akiknek ereje a nagyerejű varázstárggyal "Siconas Pálcájával" egyesítve képes birtokosát az elemek feletti hatalommal felruházni. Ezért a hatalomért cserébe a Király azt az ígéretet tette Tornádónak hogy meggyógyítja annak megcsonkult unikornisszarvát. Fogságba esése előtt Celestia arra utasította húgát hogy keresse fel a hipogriffeket segítségért, ezért a Hatos is ezen a nyomon indul el. Először egy rejtélyes kisvárosba keverednek, ahol is útbaigazítja őket Capper a macska, aki később segít nekik titokban feljutni egy, az Aris Hegye felé tartó léghajóra. Itt leleplezi őket a Viharkirály szolgálatába kényszerített grifflegénység és vezetőjük Caelano Kapitány, ámde mikor a pónik megmutatják neki mennyivel értékesebb is a szabadság, úgy dönt szakít a Viharkirállyal, és eljuttatja a pónikat úticéljukhoz. Noha Tornádó megtámadja a hajót, de a póniknak sikerül észrevétlenül megszökniük, és eljutniuk a hegyhez. Itt egy tóban találkoznak a hipogriff lánnyal Skystarral, aki is elvezeti őket a hipogriffek vízalatti birodalmába. Itt aztán felfedi hogy ő tulajdonképpen Novo Királynőnek, a hipogriffek uralkodójának gyermeke, a Hatos pedig elhatározza: Megszerzik a királynő segítségét. Az uralkodó vonakodik segíteni, mivel ő és népe rengeteget szenvedtek a Viharkirály elnyomása alatt, ezért menekültek a víz alá. Twilight arra kéri barátait mutassák meg a hipofriffeknek a barátság erejét, hátha azzal sikerül rávenni őket, hogy segítsenek. Az öt póni sikeresen elvégzi feladatát, ám mikor a királynő hajlandóságot mutatna arra hogy segítséget nyújtson, kiderül hogy Twilight megpróbálta ellopni a királynő Gyöngyét, a birodalomnak erőt adó varázstárgyat hogy az erő használatával győzedelmeskedhessenek, kiutasítja őket országából. Partot érve Pinkie szembesíti Twilightot tettével, majd megvádolja hogy csak elterelésül kérte tőlük hogy baratkozzanak össze a hippogriffekkel, és cserbenhagyta a barátait. Twillight ekkor kétségbeesésében és dühében elveszíti a hidegvérét, azt állítva hogy "Talán jobb is lenne minden ilyen barátok nélkül". Ekkor a pónik szétszakadnak, Twilight pedig megtörik a ránehezedő nyomás alatt, feladva a reményt hogy valaha is felszabadítsák Equestriát. Ekkor a barátaitól elszakadt pónilányt fogságba ejti Tornádó, aki ekkor felfedi neki tetteinek mozgatórugóját: Miután fiatal gyermekkorában elveszítette szarvát egy Ursa Minor barlangjában, a többi póni kiközösítette, ezért a magánytól és megkeseredettségtől elveszítette a hitét a barátságban, csupán az önös érdeke és a hatalom és elismertség vezérli. Miután a hercegnő foglyul ejtéséről a többiek is tudomást szereznek, így a Twilight barátaiból, Caleano legénységéből, Skystarból és Capperből verbuvált csapat megindul hogy kiszabadítsa. A Canterlotba megérkezett Viharkirály a Pálcával magáévá teszi a négy Hercegnő erejét, ám de mikor Tornádó számon kéri rajta az alku rá eső felét, felfedi hogy csupán átverte őt hogy elvégezze számára a feladatot. Ekkor kettőjük összecsap, majd a Pálcát sikeresen megszerzi Twilight és a segítségére siető barátai. Tornádó látszólag elfogadja a győzelmüket, de amikor is a Viharkirály egy utolsó próbálkozásával megpróbálja kővé változtatni a Hatost, feláldozza magát értük, és elpusztítja a Királyt, majd a hat póni sikeresen megmenti őt, és a többi hercegnővel együtt kiszabadítják a kővé vált szoborságából. A film utolsó képsorain a végül sikeresen megszervezett Barátságfesztivál koncertjét láthatjuk, amint Twilight és barátai tiszteletére ünnepelnek.

### 9. Évad

A 9. és egyben utolsó évad a My Little Pony történetének megfelelő lezárására helyezte a hangsúlyt. Az évad elején a korábban megismert gonosztevőket – Chrysalis Királynőt, Sombra Királyt, Lord Tireket és Cozy Glow-t kiszabadítja és megidézi egy rejtélyes erő akiről kiderül hogy nem más mint "Equestria Szörnyeinek Atyja" és "Minden Látható Földek Ura" Grogar a kecske. Terve szerint a gonosztevők együttműködve megszerezhetik ellopott Harangját, és a benne rejlő erő segítségével megsemmisíthetik a Barátság Mágiáját és és a pónikat. Mindeközben Celestia és Luna bejelentik szándékukat hogy visszavonuljanak, és Twilightra bízzák Equestria irányítását.

## Szereplők

### Főszereplők

#### Bővebben

##### Twilight Sparkle

Twilight Canterlotban élt hosszú ideig, míg Celestia Hercegnő arra nem utasította, hogy költözzön Ponyville-be és tanulmányozza a barátságot. Twilight Sparkle azóta is ott él a Könyvtárban a segédjével Spike-kal, a bébi sárkánnyal, és Owlicius-szel, a bagollyal. Könyvtárosként (is) dolgozik, de folytatta tanulmányait és folyamatosan tartja a kapcsolatot mentorával, a hercegnővel. Ő képviseli a varázslatot a harmónia elemeiből. Szorgalmas, temperamentumos és képes varázsolni a szarvával, elvégre ő egy Unikornis. Kiskorában mindig is szeretett volna elmenni a Canterloti *Nyári Napfény Ünnepségre*, ahova el is jutott, ott látta a hercegnőt és a mágiáját. Ezután ő is egyre többet tanult a mágiáról. Később szülei regisztráltatták Celestia Hercegnő tehetséges unikornisoknak fenntartott iskolájában, ahol a felvételin, majdnem megbukott, de Rainbow Dash szónikus szivárványának hatására csoda történt, sikerült átmennie a vizsgán, majd megkapta a szépségjegyét, amire már régóta várt.

* Legjobb barátnője Applejack, ez az 1. évad 4. részből derült ki, és barátja Spike.

##### Pinkie Pie

Pinkamena Diane Pie, röviden Pinkie Pie Ponyville-ben él a Kockacukor Sarok felett Gummy-val, a fogatlan bébi aligátorral. Sokat segít Mr. és Mrs. Cake-nak sütni, tehát pék, cukrász, valamint gyerekcsősz és jósolni is tud. Butácska, mosolygós, túláradó, beszédes, mindig vidám póni, aki szinte semmilyen szituációt nem tud komolyan venni. Ő képviseli a nevetést a harmónia elemeiből. Télen a korcsolyájával táncolt a befagyott tavon, hogy minél előbb elolvadjon róla a jég. Imád bolondozni, énekelni és táncolni. Rengeteg dala van, például a Nevess! vagy a dal, amit azért énekelt, hogy Twilight őt vigye el A Nagy Galopp Gálára. Kiskorában egy unalmas, sivár kőfarmon élt szüleivel és két nővérével, ahol abszolút nem volt nevetés, míg meg nem látta a Rainbow Dash által kreált szivárványt, ami mosolyt csalt az arcára, és elgondolkoztatta, hogyan csalhatna ő is mindenki arcára mosolyt. Másnap szervezett egy partit családjának, akiknek tetszett a buli, ekkor megkapta a szépségjegyét, ami három lufit ábrázol.

* Legjobb barátnője Rainbow Dash, akivel együtt bolondoznak és tréfálják meg együtt a többi barátaikat, ez az 1. évad 5. részből derült ki.

##### Fluttershy

Fluttershy igen félénk, bátortalan, de kedves és barátságos pegazus. Kiskorában egy repülőtáborban lezuhant Cloudsdale-ből Ponyville-be, ahol megtetszett neki a környezet, a növények és az állatok.Elhatározta, hogy itt fog élni, amit dalban is kihirdetett. Szoros kapcsolata van az állatokkal: Miután Rainbow Dash eliesztette őket szónikus szivárványával, Flutthershy sikeresen megnyugtatta őket. A Kietlen Erdő szélén lakik egy kunyhóban, ami rajta kívül számtalan állatnak ad helyet, közöttük Angel nyuszinak is, a házi kedvencének, aki igen rakoncátlan egyed. A Szépségjegye három pillangót ábrázol, mivel valamilyen szinten tud kommunikálni az állatokkal és bármit el tud érni a bűbáj nézésével, ami a többi póninál is beválik. Állatokkal foglalkozik, pihenésképpen "a szokott időben, a szokott helyen" traccspartit tartanak Rarity-vel. Mikor először találkozik Twilight-tal, alig meri elmondani a nevét a félelemtől, csak nyöszörgött, de rögtön megbátorodik, mikor meglátja Spike-ot, akit faggatni kezd a sárkányokról. Ő képviseli a kedvességet, a harmónia elemeiből, akár a legrémisztőbb fenevadat is megszelídíti.

* Legjobb barátnője Rarity, ez az 1. évad 20. részből derült ki.

##### Rarity

Rarity a leggyönyörűbb póni Equestriában. Ő képviseli a nagylelkűséget, bármit megtesz a divat érdekében. A Carousel Butikban lakik és dolgozik, mint divattervező. A házi kedvence Opal, az agresszív cica, akit csakis Fluttershy képes megnyugtatni a bűbáj nézésével. Rarity-nek három drágakövet ábrázol a Szépségjegye, mivel a szarva érzékeli a drágaköveket, amikkel feldíszíti a saját maga által tervezett ruháit. Imád reflektorfényben tündökölni, ám ez sokszor nem jön neki össze. Híres divattervezővé szeretne válni egy nap. Szerelmes a Hercegnő unokatestvérébe, de amennyire szerelmes volt, annyira meg is utálja az 1. évad végére. Van egy húga, Sweetie Belle, az örökké jószándékú és csodaszépen éneklő unikornis.

##### Applejack

Applejacknek van egy hatalmas kertje, telis-tele almával. Itt lakik ő, a családjával és Winona kutyussal. Szinte mindenben jeleskedik. Jó atléta, cukrász és farmerként dolgozik. A harmónia eleméből ő képviseli az őszinteséget. Ebből következik, hogy őszinte, emellett szorgos munkamorál is. Kiskorában nem akart az Édes-Almás kertben élni, ezért elment Manehattanbe, nagynénjéhez és nagybátyjához, Orange-ékhoz. Ott rettenetes honvágya lett és visszavágyott a farmra, szerető családjához, ekkor Rainbow Dash szónikus szivárványa a farmra mutatott és Applejack hazatért, valamint megkapta a Szépségjegyét, ami 3 alma volt. Húga Apple Bloom, a nagyon virgonc póni. Sokszor kioktatja őt, de nagyon szereti.

* Legjobb barátnője Twilight, ez az 1. évad 4. részből derült ki. (Bár Twilight utal csak erre.)

##### Rainbow Dash

Rainbow Dash a leggyorsabb pegazus Ponyville-ben. Kiváló repülő, és emellett ő képes egyedül létrehozni a szinte védjegyevé vált *Szónikus Szivárványt* ami többek között hozzájárult a saját és barátai szépségjegyének megszerzéséhez. Legnagyobb rajongója a röpképtelen kis pegazuslány Scootaloo, aki fanklubot szervez a tiszteletére, és később megkéri, hogy vegye őt a szárnyai alá. Rainbow elfogadja a kérést, és "tiszteletbeli húgának" fogadja Scootaloot. Ő a felelős az időjárásért; eltakarítja a felhőket, vagy éppen esőt ütemez be. Álma, hogy bekerüljön példaképei csapatába, az Equestriai elitrepülőkből álló Wonderboltsba. Ő a hűséget képviseli. Laza, sokat alszik és imád versengeni. Egy repülőtáborban kiállt Fluttershy mellett és legyőzte barátnőjét csúfoló pegazusokat. Ekkor megcsinálta a *"Szónikus Szivárvány"-t*, együtt kapják meg a szépségjegyüket a barátaival a Mane 6-tal. Ez újra megtörténik egy versenyen Cloudsdale-ben és megnyeri a versenyt. Szépségjegye nagy színes villám, ami épp kicsap egy felhőből. Van egy teknőse, Tank.

* Legjobb barátnője Pinkie Pie, akivel együtt bolondoznak és tréfálják meg együtt a többi barátaikat, ez az 1. évad 5. részből derült ki. Emellett "barátellenségi" viszonyban áll egy Griffonstone-i griffel, Gildával.

## Helyszínek

### Equestria

Equestria varázslatos birodalmában rengeteg színes póni él. Mind más-más dologban tehetséges. Celestia és Luna Hercegnő uralkodik e csodás tájon. A pónik mellett élnek állatok, sárkányok, de még ijesztő lények is szaladgálnak különféle helyein, például a *Kietlen Erdőben*. Az Equestria elnevezés tágabb értelemben véve a sorozat egész világát, szűkebb értelemben a három pónifaj által benépesített, a két Hercegnő által uralt területet jelenti, amin kívül más területek (Griffonstone, Aris-hegy, Alakváltó Birodalom, Kristály Birodalom, Yakjakisztán vagy a Sárkányok Földje (Az eredeti angol szinkronban "Badlands")) is jelen vannak.

### Ponyville

Ponyville egy idilli kisváros, itt laknak a főszereplők és Twilight Sparkle is ideköltözik *Canterlotból*. Ponyville-ben minden megtalálható: van szépségszalon, butik, cukrászda a kisebb póniknak iskola. Azonban a város mellett terül el a *Kietlen Erdő*, ahol sok veszély leselkedik a pónikra (pl.: Innen származnak a az örökké éhes rovarok, a Parasprite-ok, amik lerombolták Ponyville-t, és a Erdei Farkasok). A város egyben a sorozat sztorijának középpontja is.

### Canterlot

Innen származik Twilight, ahogy **Equestria** uralkodói is. Itt tartják a *Nagy Galopp Gálát*, ahova minden póni el szeretne jutni, de ez a lehetőség csak kevesüknek adatik meg. Canterlot Equestria fővárosa, itt található többek között Celestia Iskolája a Tehetséges Unikornisoknak.

### Cloudsdale

Itt laknak a "szárnyas pónik", a pegazusok, például Rainbow Dash és Fluttershy. Itt működik Equestria időjárásgyára. Mivel Cloudsdale maga egy felhőkből álló város, azt csakis pegazusok (illetve persze elméletileg alikornisok is) képesek lakni, mivel csak ők képesek a felhőkön járni.

### Manehattan

Kiskorában Applejack erre próbált szerencsét, ideköltözött nagybátyjához és nagynénjéhez, Orange-ékhoz. A város maga New York "pónisított" változata, és itt lakik Babs Seed, az Apple család rokona is. Rarity egyik álma hogy eljusson ide, amely a sorozat során valóra is válik.

### Appleloosa

Applejack rokonai élnek itt. Itt minden az alma körül forog. A város maga hasonlít Texasra, és inspirációjául egyértelműen az amerikai cowboykultúra szolgált.

### Kristály Birodalom

A kristály pónik lakhelye. Itt él Twilight testvére, Shining Armor és Twilight sógornője, Cadence Hercegnő (Twilight egykori csikó-szittere), valamint kislányuk Flurry Heart baba. A birodalom központja a Kristály Szív. Egykoron az elnyomó Sombra Király uralta, aki bukásakor magával rántotta a semmibe, és csak a sorozat harmadik évadjának elejsen tért vissza. Legjelentősebb eseménye a Kristály Vásár ahol is az egymással találkozó és magukat jól érző pónik boldogsága, baratsága es szeretete biztosítja a Kristály Szív számára a birodalmat megvédő fényt és szeretetet.

### Griffonstone

A griffmadarak élőhelye. Egykoron a hatalmas Griff Birodalom központja volt mely a legendák szerint a griff vallás fő istenháromságának, Boreasnak, Eyrnek és Acturiusnak a lakóhelye, de mióta elvesztették a griff faj legszentebb kincsét, az állítólag Boreas istenség által a hajnali nap sugaraiból készített aranyszobrot "A griffek büszkeségének jelképét", egy kapzsi, szegény város lett. Híresek a griff pogácsákról. Itt él Gilda, Rainbow Dash "barátellensége".

### Yakyakistan

A jakok élőhelye a messzi északon, ahonnan a jakok jönnek barátkozni az 5. évad 11. részében. A faj kultúrája rendkívül egyedi, mely legnagyobbrészt a taposás, a zajongás és a jakok nemzeti hangszere a jovidofon körül forog. A jakok fő ismertetőjele hogy a beszédjükben szinte teljesen hiányoznak a szavak toldalékai. (Pl.: "Jak szeret hallgatni zene.")

## Magyar változat

A szinkront a Minimax megbízásából a BTI Stúdió (1-2. évad), illetve a Subway Stúdió (3. évadtól) készítette.

* **Felolvasó**: Németh Kriszta
* **Főcímdal**: Csuha Bori
* **Énekhangok**: Csuha Bori, Magyar Bálint, Nádasi Veronika, Nádorfi Krisztina, Sági Tímea, Seder Gábor, Szalay Csongor, Vágó Bernadett
* **További magyar hangok**: Boldog Gábor, Bor László, Csuha Lajos, Forgács Gábor, Harmath Imre, Háda János, Katona Zoltán, Németh Attila István, Orosz Gergely, Papucsek Vilmos, Vincze Attila

* **Hangmérnök**: Halas Péter, Szabó Miklós, Blénessy Márk
* **Vágó**: Zöld Zsófia, Göblyös Attila
* **Rendezőasszisztens**: Fülpesi Beáta, Zeffer Anita
* **Gyártásvezető**: Bárány Judit, Sarodi Tamás
* **Szinkronrendező**: Kozma Attila, Szalay Éva

* **Hangmérnök**: Gajda Mátyás, Johannisz Vilmos
* **Gyártásvezető**: Farsang Csilla, Terbócs Nóra
* **Szinkronrendező**: Kozma Attila, Szalay Éva
* **Produkciós vezető**: Kicska László

### 1. évad 3. rész – A jegymester (Demo dub of The Ticket Master)

* Györfi Anna – **Twilight Sparkle**
* Kovács Patrícia – **Rainbow Dash**
* Lamboni Anna – **Applejack**
* Laudon Andrea – **Pinkie Pie**
* Csifó Dorina – **Fluttershy**
* Vadász Bea – **Rarity**
* Ducsai Ábel – **Spike**
* Jakab Csaba – **Savoir Fare**

## Epizódok

*Bővebben: Az Én kicsi pónim: Varázslatos barátság epizódjainak listája*

## Videók

### Minimax

Én kicsi pónim- Varázslatos barátság-32014. márc. 25.Én kicsi Pónim a Minimax műsorán!2014. máj. 29.Én kicsi pónim- Varázslatos barátság2015. febr. 2.Én kicsi pónim- Varázslatos barátság - ÚJ RÉSZEKKEL2016. márc. 25.Én kicsi pónim- Varázslatos barátság marathon2016. márc. 25.Én kicsi pónim – Varázslatos barátság2016. aug. 26.Én kicsi pónim- Varázslatos barátság-22016. okt. 28.Én kicsi pónim – varázslatos barátság2016. nov. 7.Én kicsi pónim- Varázslatos barátság-42017. okt. 3.Én kicsi pónim- Varázslatos barátság-52019. okt. 3.
### The Hub, Hub Network, Discovery Family

My Little Pony Fan Favorite Marathon & My Little Pony Equestria Girls (Promo) - Hub NetworkMy Little Pony Friendship is Magic "Equestria Girls" (Promo) - Hub NetworkMy Little Pony Friendship is Magic Sizzle Reel - The HubMy Little Pony Mega Mare-a-Thon (Promo) - Hub NetworkMy Little Pony Mega Mare-a-Thon (Promo) - Hub Network-2
## Megjegyzések

1. ↑ A 29. részben egy sor erejéig Kántor Kitty szólal meg Solecki Janka helyett Applejack szerepében, mikor Twilight őrültnek tűnve jelenik meg a pikniken: *"- Mi az? Csak nem várjátok azt, hogy a fűre feküdjek?. **- Jól vagy édes?.** - Nem! Nem vagyok jól."*
2. ↑ A 38. részben egy sor erejéig Kántor Kitty szólal meg Solecki Janka helyett Applejack szerepében, mikor a zamat alma fák levelei kinőnek: *"- Ó, pónipata. A sörényemet is elfelejteném, ha nem volna a fejemhez nőve.**- Íme a zamat alma levelek, pont időben.** - A, B, C, D, E, F, G, H, I, J, K, L-M-N-O-P."*

## Jegyzetek

1. ↑ Egy kis minta a póni oldalán, amely azt ábrázolja, miben jó (Pl.: Pinkie Pie imád bulit szervezni, ezért neki 3 lufi a szépségjegye)
2. ↑ 2,0 2,1 „Cast | My Little Pony Friendship is Magic”, *Wikia* (Hozzáférés ideje: 2017. augusztus 26.)
3. ↑ „Demo dubs of The Ticket Master”, *Google Drive*, 2015. május 4. (Hozzáférés ideje: 2017. augusztus 26.)

## Források

* Sablon:Hivatalos weboldal hivatalos oldala (angolul)
* Sablon:IMDb cím
* Sablon:PORT.hu-film
* Sablon:Tv.com show

## További információk

* Sablon:Filmkatalógus.hu
* *Én kicsi pónim: Varázslatos barátság* Sablon:Wayback a tv.hir24.hu-n (magyarul)